दिनेश स्मृति गाईजात्रा फुटबल प्रतियोगिता भदौ १४ मा
दिनेश स्मृति गाईजात्रा फुटबल प्रतियोगिताको २० औं संस्करण भदौ १४ गते हुने भएको छ । गाईजात्राको अवसरमा नमुना स्पोर्टस् क्लबले गोदावरी खेल मैदानमा खुला फुटबल प्रतियोगिता गर्न लागेको हो ।
ललितपुर — दिनेश स्मृति गाईजात्रा फुटबल प्रतियोगिताको २० औं संस्करण भदौ १४ गते हुने भएको छ । गाईजात्राको अवसरमा नमुना स्पोर्टस् क्लबले गोदावरी खेल मैदानमा खुला फुटबल प्रतियोगिता गर्न लागेको हो ।यस वर्षका लागि ८ टोलीले टिम दर्ता गरेको क्लबका अध्यक्ष डम्बर लामाले जानकारी दिए । प्रतियोगितामा विजेताले ३३ हजार ३३३ र उपविजेताले २२ हजार २२२ रुपैयाँ पुरस्कार तथा ट्रफी प्राप्त गर्नेछन् । सहभागी दर्शकमध्ये एक जनालाई ५ हजार ५ सय ५५ रुपैयाँको पुरस्कार पनि व्यवस्था गरिएको उनले बताए ।